da en da nl ca da da de es da da da da da da da nb da da da da da da da de da nb da da da da da da da da da da da nl da en da da es nl da
Udviklingsministeren besøger Indien | Udenrigsministeriet
10.8.2022 07:00:00 CEST | Udenrigsministeriet
Det grønne strategiske partnerskab med Indien, der blev indgået mellem statsminister Mette Frederiksen og den indiske premierminister Modi i september 2020, viser, hvordan Danmark kan bidrage til den globale grønne omstilling og bæredygtig udvikling.
Indien står på tærsklen til at blive verdens mest folkerige nation, og det skaber store udfordringer med f.eks. at skaffe rent vand og energi til alle. Samtidig er Indien allerede den tredje største udleder af CO2 i verden. I Danmark har myndigheder og virksomheder kompetencer, som kan hjælpe Indien med grøn omstilling og bæredygtig udvikling. Og skaffe både rent vand og grøn energi. På den baggrund rejser udviklingsminister Flemming Møller Mortensen på et tre-dages besøg til landet.
”Danmark skal inspirere grønt globalt ved at vise, hvordan vi arbejder med grøn omstilling og bæredygtighed, og bringe vores løsninger i spil i større skala, fx i et stort land som Indien. Vi skal være det lille grønne tandhjul, der får Indien - og resten af verden - til at dreje i retning af højere ambitioner og konkret handling”, siger udviklingsminister Flemming Møller Mortensen inden rejsen.
Besøget kommer til at indeholde både politiske samtaler og besøg nogle af de steder, hvor Danmark samarbejder med Indien.
”Indien står over for store udfordringer med adgang til rent vand, håndtering af spildevand og vandkvalitet i vandløb og søer. Fra dansk side samarbejder vi med de indiske myndigheder blandt andet om deres Jal Jeevan Mission, som er den indiske regerings plan for at sikre rent vand til ca. 190 millioner husstande i landområderne inden udgangen af 2024. De danske kompetencer er stærkt eftertragtede, og jeg ser frem til at se det konkrete arbejde”, siger ministeren.
Som den tredje største udleder af CO2 i verden spiller Indien en vigtig global rolle i den grønne omstilling. Danmark er det første land, som Indien har indgået et grønt strategisk partnerskab med. Partnerskabet skal medvirke til at accelerere den bæredygtige udvikling i landet. Her kan grønne danske løsninger spille en afgørende rolle.
For yderligere information, kontakt presserådgiver Thorleif Ravnbak 25749150
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022